|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 7269 Αθήνα, 31/03/2022

**ΔΕΛΤΙΟ ΤΥΠΟΥ**

Aκόμη ένας συνάδελφος προστέθηκε στην μακρά λίστα των εργατικών δυστυχημάτων. Πολλά είναι τα ερωτήματα για το συγκεκριμένο δυστύχημα και ακόμη περισσότερες οι εγκληματικές ευθύνες.

Ένας εργαζόμενος έχασε την ζωή του εν ώρα εργασίας, ο οποίος εργαζόταν σε εργολάβο που είχε αναλάβει το κλάδεμα δέντρων στον Δήμο Ελληνικού – Αργυρούπολης. Το βασικό ερώτημα είναι γιατί χρησιμοποιήθηκε ανυψωτικό μηχάνημα που προορίζεται για την μεταφορά εμπορευμάτων και όχι ανθρώπων, με συνέπεια ο συνάδελφος να πέσει από μεγάλο ύψος, να χτυπήσει στο κεφάλι και να χάσει την ζωή του.

Οι αρμόδιες αρχές πρέπει να παρέμβουν άμεσα και να αποδοθούν ευθύνες στους υπαίτιους για τον τραγικό θάνατο του εργαζόμενου. Απαιτούμε την τιμωρία τους και την λήψη μέτρων ώστε τα κέρδη των εργοδοτών να μην μπαίνουν πάνω από την ανθρώπινη ζωή και την ασφαλή εργασία.

**Το Δ.Σ.**